rlitschk/wikidir huggingface dataset:
Huxhaal (hoochdüütsch Huxhall) is en lütten Oort in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Brouk. De Oort liggt op de Linnelner Geest direkt an’n Gohbeek. Knapp twee Kilometer in’n Süüdwesten von’n Oort liggt dat Naturschuulrebeed Höhnermoor. De Naveröörd sünd Lüttjen Zähln un Brouk in’n Noorden, Bennbössel in’n Noordoosten, Egenbossel un Lüttjen Heinz in’n Oosten, Groten Heinz in’n Süüdoosten, Kohlenföör, Neenkroog, Gohbeek un Kükenmoor in’n Süden, Ramels un Specken in’n Süüdwesten, Kerklinneln in’n Westen un Lüttjen Linneln un Schmomöhlen in’n Noordwesten. De Oort kummt 1525 as Hukishale toeerst in de Oorkunnen vör. Huxhaal besteiht ut twee Delen. Eenmaal de ole Hoff Huxhaal an’n Gohbeek un denn de Hüüs an’e Lange Straat, de dicht bi Lüttjen Linneln un Schmomöhlen liggen doot. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en
Hogenabargen is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Hogenabargen. De Oort liggt op’n Rand von de Achem-Veerner Geest hen na de Maschen langs de Aller. Dat Water ut dat Rebeed flütt över’n Drommelbeek un över Gravens na de Aller hen af. De Naveröörd sünd Armsen in’n Noordoosten, Neernabargen in’n Oosten, Stemmen un Wittloh in’n Süüdoosten, Wessen in’n Süden, Noke un Barnstäer in’n Süüdwesten, Ahnbargen in’n Westen un Lutten un Eitze in’n Noordwesten. An’t Enn von’n Tweten Weltkrieg hett sik en Kumpanie von dat Marine-Grenadier-Regiment 7 in dat Dörp ophollen. Dorto kemen en Tog von dat Artillerieregiment 22 un en poor Soldaten von de Luftwapen. De düütschen Truppen stünnen ünner dat Kummando von Oberleutnant to See Hermann Gallhoff. Nadem de Briten den Oort mit Artillerie beschaten hebbt, hebbt de Düütschen mit en Panzerfuust en brietschen Panzer afschaten. De Briten hebbt denn Truppen in dat Dörp schickt un de Düütschen bekämpft. Dorbi sünd fiev Zivilisten doodbleven, dree von de Artillerie, söss von de Luftwapen un 15 von de Marien. De Düütschen sünd denn na Lutten trüggwiekt un dor sünd ok noch wedder dree düütsche Soldaten fullen. In de
En Klade (Engelsch clade, vun ooldgreeksch κλάδος, klados, „Twieg“), ok Monophylum oder monophyleet‘sche Grupp is en systemaatsche Eenheit, wo de leste gemeensome Vorweser un all siene Nakamen in tohopenfaat’ sünd. Normolerwiese warrt dor mit beschreven, wie allerhand Aarden tohopenhangt. De Begreep kann avers ok for Individuen bruukt weern. De Wetenschop, de sik dormit befaten deit, wie de Kladen unner’nanner tohopenhangt, heet Kladistik. Lett sik en Taxon, dat is en Grupp vun verwandte Leevwesen, as Klade beschrieven, warrt seggt, düt Taxon weer „monophyleetsch“. Vunwegen, datt dat rutkamen is, datt Vagels vun Dinosauriers afstammen doot, mütt to de Klade vun de Dinosauriers de Vagels mit rinnahmen weern. Vunwegen den Minschen (Geslecht Homo) sien Herkamen warrt de Minsch, wat de Taxonomie angeiht, to de Leevwesen as Klade mit torekent. De Viren weert nich to de Leevwesen rekent. Vunwegen, datt ehr Genom unner’nanner bannig verschelen deit, mutt dorvun utgahn weern, datt se keen gemeensomen Vorweser (Oor-Virus) hefft: Se sünd dor keen Klade mit. Paraphyleetsch (vun ooldgr. para- (neven, gegen, langs), un phylē (Stamm), is in de Systematik vun de Biologie en Grupp (Paraphylum), de ehre Liddmaten all tohopen en eenzigen Vorweser hefft, wo avers nich al Nakamen vun düssen Vorweser mit inslaten sünd, vundeswegen,
De Pelikanvagels oder Roderfööt sünd en Ornen mank de Vagels. Dor höört u. a. de Schölvers, Pelikane un Genten to. Hüdigendags warrt de Ornen nich mehr as monophyleetsch ankeken. Reegers (Ardeidae) Schohsnavelebeern (Balaenicipitidae) Pelikane (Pelicanidae) Hamerköpp (Scopidae) Ibisse un Lepelsnavels (Threskiornithidae) Genten (Sulidae) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt J. Bryan Nelson: Pelicans, Cormorants and their relatives. Oxford University Press, 2005, ISBN 0-19-857727-3. Roderfööt (Pelecaniformes). Mehr Biller, Videos oder Audiodateien to’t Thema gifft dat bi Wikimedia Commons.
Brouk is en polietsche Oortschop in de Gemeen Kerklinneln in’n Landkreis Veern, Neddersassen, de sik ut de Öörd Brouk, Huxhaal, Kohlenföör, Lüttjen Linneln un Schmomöhlen tohoopsett. De Oortschoppen ümto sünd Zähln in’n Noorden, Bennbössel in’n Oosten, Heinz in’n Süüdoosten, Kükenmoor in’n Süden, Kerklinneln in’n Westen un Kreepm in’n Noordwesten. De fiev Öörd, ut de sik de hüdige Oortschop tohoopsett, sünd in dat 19. Johrhunnert to een Gemeen tohoopslaten worrn. Disse Gemeen hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Gemeen hett bet to de Gemeenreform in Neddersassen an’n 1. Juli 1972 bestahn. Mit düssen Dag is de Gemeen Deel von de Gemeen Kerklinneln worrn un billt sietdem de Oortschop Brouk mit egen Oortsvörsteiher. Börgermeesters: 1964–1972: Otto Meyer Oortsvörsteihers: 1972–: Otto Meyer opstunns: Harald Nordhausen Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 155 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 162 Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus,
Brouk oder ok Bruunsbrouk (hoochdüütsch Brunsbrock) is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln höört de Oort to de polietsche Oortschop Brouk. De Oort liggt op de Linnelner Geest dicht bi de Steed an de de Schmobeek in’n Gohbeek münnt. De Naveröörd sünd Lüttjen Zähln in’n Noorden, Groten Zähln in’n Noordoosten, Bennbössel in’n Oosten, Lüttjen Heinz un Groten Heinz in’n Süüdoosten, Huxhaal, Kohlenföör, Neenkroog un Gohbeek in’n Süden, Lüttjen Linneln un Schmomöhlen in’n Westen un Brammer un Kreepm in’n Noordwesten. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Kerklinneln in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort höört von öllers bi de Gemeen Brouk mit bi, de an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn is. Sietdem höört dat to de Oortschop Brouk. Brouk is evangeelsch-luthersch
De Matthäus-Kark is en Kark von de Sülvstännige Evangeelsch-luthersche Kark in dat Dörp Brouk (Gemeen Kerklinneln). De Karkengemeen hett üm un bi 120 Maten. Ehren Naam hett se von’n Apostel Matthäus. Ünner dat Inwarken von de Erweckungsbewegung von Louis Harms sünd in’t Vörjohr 1879 söss Familien ut Brouk un ümto ut de Landskark Hannover uttreden. Toeerst harrn se sik in Holbm drapen, üm Goddsdeenst to fiern. Aver de Buur Badenhoop ut Brouk hett denn in’n August 1879 beslaten, Land hertogeven, üm dor en Kapell op to boon. He sülvs hett noch in’n sülven Maand anfungen, de Kapell to boon. De Goddsdeenst weer in de Botied bi Badenhoops op de Deel. Nadem de Kapell trech weer, is se an’n 5. November 1879 von Theodor Harms inwieht worrn. To düsse Tied bestünn de Gemeen ut üm un bi 40 Maten. De Karkengemeen hett sik de Hannöversche evangeelsch-Luthersche Freekark anslaten. An’n 21. Dezember 1888 is de eerste Klock ophängt worrn in en Klockentoorn, de dor extra för boot worrn is. Vondaag hängt disse Klock in’n Karkentoorn. 1885 hett Johann Hinrich Badenhoop de Karkengemeen en Hüßelhuus schenkt, dat to en Parrhuus utboot worrn is. 1926 is blangen dat ole Parrhuus en neet Parrhuus boot
Dit Woort hett noch annere Bedüden: kiek dorför ünner Australien (Eerddeel). Disse Artikel is man blots en Stubben. Du kannst Wikipedia helpen un em verbetern. Australien is en Land (Commonwealth of Australia) in’n Nordwessen vun Niegseeland un in’n Söden vun Indonesien, Oosttimor un Papua-Niegguinea. De Fläck vun’t Land is 7,686,850 km². Australien is dat süstgrotste Land vun de Eer. Australien liggt op den Eerddeel, de ok den Naam Australien hett. Australien hett 23.625.600 Inwahner (Stand: Dezember 2014). De Premierminister is siet 2018 Scott Morrison. De Hööftstadt is Canberra (siet 1927), de gröttsten un bekanntesten Städer sünd Sydney (4 Mio. Inwahners), Melbourne (3,4 Mio. Inwahners), Brisbane (1,4 Mio. Inwahners), Perth (1,2 Mio. Inwahners) un Adelaide (1,1 Mio. Inwahners). Amtsspraak is Engelsch, Natschonalfierdag is de 26. Januar. Länner in Ozeanien Australien | Fidschi | Kiribati | Marshalleilannen | Mikronesien (Födereerten Staaten vun Mikronesien) | Nauru | Niegseeland | Palau | Papua-Niegguinea | Samoa | Salomonen | Tonga | Tuvalu | Vanuatu Afhängige Rebeden: Amerikaansch Samoa | Cook-Eilannen | Franzöösch Polynesien | Guam | Hawaii | Molukken | Midwayatoll | Niegkaledonien | Niue | Norfolkeiland | Noordmarianen | Oostereiland | Papua (Indonesien) | Pitcairn | Tokelau | Wake | Wallis un Futuna Länner
Disse Artikel is man blots en Stubben. Du kannst Wikipedia helpen un em verbetern. Finnland is en Republiek, de in'n Noorden vun Europa in Skandinavien liggt. Navers sünd Sweden, Norwegen un Russland. De Hööftstadt is Helsinki. Dor leven 5.429.894 Lüüd (Stand: 28. Februar 2013) up en Rebeet vun 338.144 km². Amtsspraken sünd Finnsch un Sweedsch. In Lappland is ook Samisch, de Spraak vün de Lappen, Amtspraak. Vun den Finnen hebbt 92% Finnsch un 5,5% Sweedsch as Moderspraak. Finnland warrt ok „Land vun de dusend Seen“ nöömt. Dat Land hett 6554 Eilannen, dorvan sünd ruch weg 60 bewahnt. De Verfaten is demokraatsch. Staatspräsident is siet den 1.3.2012 Sauli Niinistö. An'n 4. April 2023 is Finnland as 31. Liddmaat de NATO bitreeden. Helsinki Esbo Tampere Vanda Turku Oulu Lahti Kuopio Rovaniemi Jyväskylä Category:Finland. Mehr Biller, Videos oder Audiodateien to’t Thema gifft dat bi Wikimedia Commons. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen |
Ahmsen betekent Ahmsen, Oort in de Gemeen Löhn in’n Landkreis Eemsland, Neddersassen, Ahmsen, Oort in’n Oortsdeel Büimsen-Ahmsen von de Stadt Iuffeln in’n Kreis Lippe, Noordrhien-Westfalen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Armsen is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Armsen. Bi dat Dörp höört von öllers ok de lüttjere Oort Neenföör mit to. De Oort liggt op de Achem-Veerner Geest. Dat Water ut dat Rebeed flütt över Gravens un den Drommelbeek na de Aller hen af. De Naveröörd sünd Specken un Ramels in’n Noorden, Neenföör, Kükenmoor, Veernermoor un Saasloh in’n Noordoosten, Neernabargen in’n Süüdoosten, Wittloh in’n Süden, Hogenabargen in’n Süüdwesten, Lutten in’n Westen un Eitze un Wetenmöhlen in’n Noordwesten. Armsen kummt üm 1320 as Ermedessen toeerst in de Oorkunnen vör. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Eitze in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is. De Oort is an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn. Sietdem billt de Oort
De Genten (Sulidae) sünd en Familie vun Seevagels ut de Ornen vun de Pelikanvagels (Pelecaniformes). Se pumpelt bi’n Lopen, man in’e Luft sünd se leifig unnerwegens un könnt unbannig goot seilen. De meiste Tied vun ehr Leven bringt se to up de hoge See. Genten bröödt vun de Arktis over de Tropen he´n bit in de Subantarktis. De plattdüütsche Naam “Genten” kummt vun den Vagel Jan vun Gent vun her, de in de Gemarken vun den Atlantik un sogor in de Middellannsche See tohuse is. Düsse Naam hett nix mit de Stadt Gent in Belgien to doon, man kummt vun dat nedderlannsche „Gent“ vun her, wat „Ganner“ bedüden deit. De Naam wiest vundeswegen up annere Watervagels, as Göse. Dor weert de Genten mit vergleken, vunwegen, datt se jem lieken doot. In annere Spraken, as in’t Hoochdüütsche oder in’t Engelsche („Booby“) wiest de Naam dor up, datt se man klunterig lopen doot. Genten sünd middelgrote bit grote Vagels. De lüttjeste Aart is de Brune Gent. Sien Lief is bi 64 cm lang un he weggt bi 724 g. De Jan vun Gent as gröttste Aart is bi 100 cm lang un kann bit hen to 3,6 kg wegen. Dat Lief hett
Siet 2011 finnt Plattsounds as en Wettstriet för junge Lüüd in Neddersassen statt. Dat Ziel is, dat junge Lüüd plattdüütsche Musik maakt un de ole Spraak dordörch fördert warrt. Meisttieds sünd üm un bi teihn Bands or Interpreten mit ganz ünnerschiedliche Musikoorden dorbi. En poor vun de Landschoppen un Landschopsverbännen richt den Wettstriet ut. Plattsounds verbinnt moderne Musik mit de plattdüütsche Spraak. Junge Lüüd twüschen 15 un 30 Johr sett sik so mit de Spraak beter utenanner. De Deelnehmers sünd mit Rock, Pop, Punk, HipHop, Rap, Metal, Glam Metal, Stoner Rock, Rockabilly, Acapella, Electro-Soul-Dance un Psychedelic dorbi ween. Se singt in’n Wettstriet blots op Plattdüütsch. Bi dat Översetten griept de Landschoppen, Landschopsverbänn un dat Institut för nedderdüütsche Spraak (INS) jem ünner de Arms. De Jury sett sik tosamen ut Lüüd, de wat vun Spraak, Musik or Medien verstaht. Kloor is, dat de Gewinner vun Plattsounds deelnehmen dörv an dat Semifinale vun „Local Heroes“ in Neddersassen. „Local Heroes“ is en Veranstalten vun de Landesarbeitsgemeinschaft Rock. Plattsounds is nich kommerziell un schall dorto bidregen, datt de plattdüütsche Spraak bewohrt un fördert warrt. Vun 2011 bit 2014 hett Plattsounds in Ollenborg stattfunnen, 2015 in Ossenbrügge, 2016 in Schüttrup/Eemsland, 2017 in Celle. 2018 finnt
Dit Woort hett noch annere Bedüden: kiek dorför ünner Eßel. Eeßel (hoochdüütsch Eissel) is en Dörp in de Gemeen Veern in’n Landkreis Veern, Neddersassen. Binnen de Gemeen Veern höört de Oort to de polietsche Oortschop Daulsen. Bi dat Dörp Eeßel höört ok de Hoff von’n Holbmer Winkel mit to. De Oort liggt op en lüttje Geestinsel in de Maschen von Aller un Werser, de bi Eeßel tohoopfleten doot. Dat Water ut dat Rebeed flütt över Gravens na de Ole Aller hen af. De Naveröörd sünd Langwedel in’n Noorden, Förth un Nindörp in’n Noordoosten, Daulsen in’n Oosten, Halsmöhlen un Veern in’n Süüdoosten, de Holbmer Winkel un Lüttjen Huttbargen in’n Süden, Ritzenbargen in’n Süüdwesten, Reer un Winkel in’n Westen un Dauben in’n Noordwesten. Eeßel kummt 1117 toeerst in de Oorkunnen vör. De Oort hett de twee Oortsdelen Groten Eeßel un Lüttjen Eeßel. In’n Eersten Weltkrieg sünd teihn Soldaten ut Eeßel fullen oder vermisst un in’n Tweten Weltkrieg acht. In de Franzosentied von 1810 bet 1814 hett de Oort to de Mairie Wall in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett
Eissel oder Eißel betekent Eeßel, Oort in de Gemeen Veern in’n Landkreis Veern, Neddersassen, Eißel, Oort in de Gemeen Thänhusen in’n Landkreis Veern, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Steltkluten (Himantopus) is en Geslecht vun Vagels ut de Familie vun de Kluutvagels (Recurvirostridae). Dat hannelt sik bi de Steltkluten um slanke swattbunte Vagels mit lange, dünne Been. Steltkluten freet lüttje Deerter un bröödt in lose Kolonien up'e Eer. Steltkluten sünd tohuse in natt Land mit Sööt-, Brack- oder Soltwater, meist in Gemarken, wo en warm Klima regeert. Faken weert bloß noch twee Aarden unnerscheden: De Steltkluut (H. himantopus) un de Swatte Steltkluut (H. novaezelandiae). De annern weert as Unneraarden ankeken. Up de IOC World Bird List staht fiev Aarden. Steltkluut Himantopus himantopus Austraalsche Steltkluut Himantopus leucocephalus Süüdamerikaanschen Steltkluut Himantopus melanurus Mexikaanschen Steltkluut Himantopus mexicanus Swatten Steltkluut Himantopus novaezelandiae List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Josep del Hoyo et al.: Handbook of the Birds of the World (HBW), Band 3: Hoatzin to Auks. Lynx Edicions, Barcelona 1996 Handbook of the Birds of the World Vol. 3, 1996 Howard and Moore Complete Checklist of the Birds of the World , 2003 Gill, F., Wright, M. & Donsker, D. (2012). IOC World Bird Names (version 3.2.). (engelsch) Steltkluten. Mehr Biller, Videos oder Audiodateien to’t Thema gifft dat bi Wikimedia Commons.
Lutten is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Lutten. Bi Lutten höört von öllers ok de lüttjere Oort Bestern mit to. De Oort liggt op de Achem-Veerner Geest an’n Rand na de Maschen langs de Aller. Dat Water ut dat Rebeed flütt över’n Luttener Graven af, de in’n Gohbeek münnt (kort vör de Steed, an de de Gohbeek sülvs in de Aller münnt). De Naveröörd sünd Wetenmöhlen in’n Noorden, Specken un Ramels in’n Noordoosten, Armsen in’n Oosten, Hogenabargen un Barnstäer in’n Süden, Ahnbargen in’n Süüdwesten, Bestern un Wahnbargen in’n Westen un Eitze in’n Noordwesten. Lutten kummt 1274 as Lutten toeerst in en Oorkunn vör, in de Graaf Helmold von Swerin den halven Teegd in dat Dörp de Kark in Veern överlett. An’n 13. Mai 1971 is en nedderlandschen Kampffleger von’n Typ Canadair NF-5 mit en Parduun von’n Senner Veern bi Lutten tohoopstött un in en Huus afstört. De Piloot is doodbleven, aver ans hett dat keen Dode geven. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek
Visselhöövd (hoochdüütsch Visselhövede) is de Hauptoort in de Gemeen Visselhöövd in’n Landkreis Rodenborg, Neddersassen. De Oort liggt in de Lümbörger Heid. Dat Water ut dat Rebeed flütt över’n Visselbeek af. In’n Süden von Visselhöövd hett de Lehrde ehren Born. De Naveröörd sünd Affwinkel, Wööstenhoff un Stölpenhoff in’n Noorden, Hälßen, Schwitschen, Hiddingen un Delvendaal in’n Noordoosten, Riepholm un Oddingen in’n Süüdoosten, Kedenborg in’n Süden, Wehnsen un Jeddingen in’n Süüdwesten, Nindörp in’n Westen un Wittörp, Grapenmöhlen un Bookholt in’n Noordwesten. Entstahn is de Oort Visselhöövd üm den Born von de Vissel. An disse Steed hett sik en Hilligdom von de Heiden befunnen. Dat eerste mol oorkundlich nöömt weer de Oort 1258. En annere Oorkunnen vun 1288 beleggt, dat de Gografschap Visselhöövd an den Veerner Bischop Konrad överdragen weer. Dat Karkspeel Visselhöövd is 1432 düchtig tweigahn bi Kämp in dat Rebeet, un de Karnoort weer dalbrennt. De Veerner Bischop Johann hett den Oort nee opboon laten, ditmol mit Wall un Graven licht fastigt un mit twee Doren, de sik dichtmaken leeten (1450). De Oort kreeg dordör den Rang vun en Flecken. 1567 kummt de Reformatschoon na Visselhöövd, warrt aver 1629 dör dat kaiserlich Restituschoonsedikt wedder kathoolsch. Man blots för twee Johren. 1631 weer
Kluten (Recurvirostra) sünd en Geslecht vun Vagels ut de Familie vun de Kluutvagels (Recurvirostridae). Dor weert veer Aarden to rekent. Amerikaanschen Kluut Recurvirostra americana Andenkluut Recurvirostra andina Kluut Recurvirostra avosetta Austraalschen Kluut Recurvirostra novaehollandiae List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Josep del Hoyo et al.: Handbook of the Birds of the World (HBW), Band 3: Hoatzin to Auks. Lynx Edicions, Barcelona 1996 Gill, F., Wright, M. & Donsker, D. (2010). IOC World Bird Names (version 2.6). (engelsch) Kluten. Mehr Biller, Videos oder Audiodateien to’t Thema gifft dat bi Wikimedia Commons.
Egenbossel (hoochdüütsch Egenbostel) is en lütten Oort in de Gemeen Visselhöövd in’n Landkreis Rodenborg, Neddersassen. Binnen de Gemeen Visselhöövd höört de Oort to de polietsche Oortschop Bleckwedel. Dat Water ut dat Rebeed flütt över Egenbosseler Moorgraven un Bleckwedeler Graven na de Lehrde hen af. De Naveröörd sünd Sankt Pauli in’n Noorden, de Hoff Tadel, Dreßel un Jeddingen in’n Noordoosten, Bleckwedel un Wehnsen in’n Oosten, Stellich un Königshoff in’n Süüdoosten, Lehrden in’n Süden, Groten Heinz in’n Süüdwesten, Lüttjen Heinz in’n Westen un Bennbössel un Schepinkel in’n Noordwesten. Egenbossel kummt 1296 toeerst in en Oorkunn von’n Veerner Bischop Konrad I. vör. In de Franzosentied von 1810 bet 1814 hett de Oort to de Mairie Stellich in’n Kanton Wasra höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Kreis Bremervöör to’n ne’en un grötteren Landkreis Rodenborg tohoopgahn is. De Oort hett von öllers bi de Buurschop un later de Gemeen Bleckwedel mit tohöört. De Gemeen Bleckwedel is an’n 1. März 1974 mit de Gemeenreform in Neddersassen Deel von
Goldtüten sünd en Geslecht vun Vagels ut de Familie vun de Tüten (Charadriidae). Dor weert veer Aarden mit torekent. Goldtüte (Pluvialis apricaria) Amerikaansche Goldtüte (Pluvialis dominica) Asiaatsche Goldtüte (Pluvialis fulva) Slick-Goldtüte (Pluvialis squatarola) List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Karel Stastny:Vögel Handbuch und Führer der Vögel Europas. Bechtermünz Verlag m Weltbild Verlag GmbH, Augsburg 1997 Gill, F., Wright, M. & Donsker, D. (2010). IOC World Bird Names (version 2.6). (engelsch) Goldtüten. Mehr Biller, Videos oder Audiodateien to’t Thema gifft dat bi Wikimedia Commons.
Martin Oldenstädt (* 27. November 1924 in Baarnstrup; † 21. November 2004 in Veern) weer en düütschen Inschenör un Politiker von de CDU. Oldenstädt is 1924 in Baarnstrup boren. Na de School un sien Kriegsdeenst as Offzeer bi de Marien hett he 1948 en Studium in Vermessungswesen an de Technische Hoochschool Hannover anfungen, dat he 1958 mit dat twete Staatsexamen un 1960 mit de Promotschoon as Dr. ing. afslaten hett. Von 1951 af an weer he Mitarbeider in en Vermessungsbüro und is 1959 as Vermessungsinschenör tolaten worrn. Oldenstädt weer 1960 Mitbegrünner von en Vermessungsbürogemeenschop in Wittörp, von de he later dat Leid övernahmen hett. Von 1963 bet 1987 weer he Viez-Vörsitter un von 1987 bet 1989 Geschäftsföhrer von’n BDVI. 1995 güng he in Rohstand. Bi de Bundsdagswahl 1972 is Oldenstädt över de Landslist von de CDU Neddersassen in’n Düütschen Bundsdag wählt worrn. He weer Maat in’n Utschuss för Bildung un Wetenschop. Bi de Bundsdagswahl 1976 is he nich wedder in’n Bundsdag intagen. Eerst an’n 11. September 1979 is he över de Landslist von de CDU Neddersassen narückt, nadem de Afornte Philipp von Bismarck sien Mandaat dalleggt harr. Von 1980 bet 1987 weer Oldenstädt Maat in’n Utschuss för Verdeffenderen. Bi de